nasabi ko iyon sa kahulugang saan man tayo makarating at saan man tayo maparoon ay natatalaga akong umagahin sa iyong piling. at sapagka'dito man sa bangka ay nasa piling mo rin ako, kaya baga aking pinanghihinayangan ang madaling ikatatapos ng ating pamamangkang ito. nguni'sayawan at hindi pamamangka ang ating ipinarito. sa ganang aki'iisa ang katuturan niyan, kailan pa ma'tayo rin ang magkapiling, ang magkapareha, ang magkaakbay. at kung ako'pamimiliin mo kung alin sa pagsasayaw at sa pamamangka ang aking ibig, ay masasabi ko sa iyo ng boong pagtatapat na ibig ko na ang ganitong pagsasarili natin sa ibabaw ng payapang tubig kaysa magtungo pa sa maalingasngas na sayawan. hindi na maalaman ng babae kung ano ang kanyang isasagot. ang himig ng mga katagang iyan, na bagama'marahang ibinubulong sa kanya'naririnig naman ng boong linaw hanggang sa liblib na liha ng kanyang puso, ay labis na nakababalisa sa kaluluwa niya at nagdudulot sa kanyang diwa ng di mapaglabanang pangamba.